เปิด 2 สะพานที่คลองหลวง 
แยกตลาดไทและวัดธรรมกาย-เริ่ม 2 ช่องสิ้นเดือนเปิด 4 ช่อง,เปิด 2 ช่องวิ่งสวนสะพานข้ามแยกตลาดไท-วัดธรรมกาย ทำจราจรถนนคลองหลวงคล่องตัว คาดสิ้นเดือน พ.ค. เปิดครบ 4 ช่องไปกลับ ตร.ชี้พบ รถซิ่งขึ้นสะพานเพียบ ฝากเตือนระวังอุบัติเหตุ,พ.ต.ต.สารยุทธ แสงทอง สว.จร.สภ.คลองหลวง ปทุมธานี เปิดเผยว่า ขณะนี้โครงการก่อสร้างสะพานข้ามแยกบนถนนคลองหลวง จำนวน 2 แห่ง ได้แก่ สะพานข้ามแยกตลาดไท และสะพานข้ามแยกวัดธรรมกาย ได้ทดลองเปิดใช้งานให้รถวิ่งได้ทั้ง 2 สะพาน ช่วงแรกจำนวน 2 ช่องจราจรไปกลับ คาดว่าภายในสิ้นเดือน พ.ค.นี้ สามารถเปิดใช้งานได้ครบทั้งหมด 4 ช่องจราจรไปกลับ รวมถึงการปรับปรุงขยายถนนคลองหลวง ขนาด 6 ช่องจราจรไปกลับจากเดิมขนาด 4 ช่องจราจรไปกลับเป็นเพื่อรองปริมาณจราจรที่ลงจากสะพานข้ามแยก และพื้นราบสามารถวิ่งได้ตลอดแนวไม่เกิดปัญหาคอขวด ทั้งนี้ ภายหลังทดลองเปิดใช้สะพาน ปรากฏว่า การจราจรบนถนนคลองหลวง คล่องตัวจากเดิมต้องติดสัญญาณไฟจราจร ปัญหาที่ตามมาก็คือ เมื่อถนนดีปริมาณรถเริ่มหนาแน่น และรถใช้ความเร็วเพิ่มขึ้น จนเกิดอุบัติเหตุบ่อยครั้ง เป็นห่วงเรื่องความปลอดภัยและอุบัติเหตุ จึงฝากเตือนผู้ใช้เส้นทางขับขี่ด้วยความระมัดระวัง,พ.ต.ต.สารยุทธกล่าวว่า สำหรับภาพรวมการจราจรบนถนน จะมีปัญหาติดขัดในช่วงเวลาเร่งด่วนเช้าเย็นเท่านั้น ถึงแม้จะมีสะพานข้ามแยกช่วยระบายรถแล้ว บริเวณจุดตัดพื้นราบใต้สะพานสำหรับรถเลี้ยวขวา กลับรถ ปกติจะเปิดสัญญาณไฟจราจรอัตโนมัติ แต่ถ้าปริมาณรถมากตำรวจจราจรจะควบคุมสัญญาณไฟเอง เพื่อปล่อยรถแต่ละด้านให้สัมพันธ์กัน บางครั้งอาจจะกระทบกับเส้นทางต่อเชื่อมฝั่งขาเข้าถนนพหลโยธิน บริเวณต่างระดับบางขันธ์ และฝั่งขาออกถนนมอเตอร์เวย์ อาจจะรับรถไม่ทัน อย่างไรก็ตามอยากให้หน่วยงานที่เกี่ยวข้องเตรียมวางแผนแก้ไขปัญหาในอนาคตรองรับไว้ด้วย.
เปิด 2 ช่องวิ่งสวนสะพานข้ามแยกตลาดไท-วัดธรรมกาย ทำจราจรถนนคลองหลวงคล่องตัว คาดสิ้นเดือน พ.ค. เปิดครบ 4 ช่องไปกลับ ตร.ชี้พบ รถซิ่งขึ้นสะพานเพียบ ฝากเตือนระวังอุบัติเหตุ
สะพานข้ามแยก,ถนนคลองหลวง,สะพานข้ามแยกตลาดไท,แก้ปัญหาจราจร,คลองหลวง,ปทุมธานี,จราจรติดขัด,ข่าวทั่วไทย,ข่าวไทยรัฐ,ไทยรัฐฉบับพิมพ์,หนังสือพิมพ์ไทยรัฐ,ไทยรัฐออนไลน์,ไทยรัฐ,ข่าว